(Návrh)

**VYHLÁŠKA**

**Ministerstva obrany Slovenskej republiky**

**z .... .... 2011,**

**ktorou sa ustanovujú podrobnosti a vzor identifikácie rizík produktu a rizík výrobcu produktu a rizík dodávateľa produktu, vzor osvedčenia o kvalite a úplnosti produktu a vzor osvedčenia o zhode**

Ministerstvo obrany Slovenskej republiky podľa § 21 ods. 2 písm. e) až h) zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. .../2011 Z. z. ustanovuje:

§ 1

(1) Identifikácia rizík výrobku alebo služby na účely obrany (ďalej len „produkt“) vyhotovená odberateľom produktu podľa osobitného predpisu[[1]](#footnote-2)) (ďalej len „odberateľ“) obsahuje

a) informácie o produkte, najmä

1. názov a typové označenie produktu,

2. číslo a označenie dokumentácie produktu,

3. údaj, či ide o konečný produkt,

4. názov a typové označenie konečného produktu,

5. údaj, či bol rovnaký alebo podobný produkt odberateľovi už dodávaný,

6. údaj o čase, množstve a type dodávaného produktu podľa bodu 5,

7. údaj, či na produkt boli v minulosti uplatnené reklamácie,

8. doplňujúce informácie týkajúce sa reklamácie podľa bodu 7.

b) identifikáciu vlastností produktu, ktoré môžu byť zdrojom nedostatkov alebo ktoré odberateľ považuje za kritické z hľadiska spoľahlivosti, bezporuchovosti a bezpečnosti produktu,

c) identifikáciu možných následkov vzniku nežiaducich udalostí počas životného cyklu produktu, a to najmä

1. ohrozenie života alebo zdravia osôb,

2. ohrozenie majetku,

3. vyradenie produktu z prevádzky,

4. zničenie produktu,

5. nesplnenie úlohy ozbrojených síl.[[2]](#footnote-3))

(2) Identifikácia rizík výrobcu alebo poskytovateľa produktu (ďalej len výrobca produktu“) alebo rizík dodávateľa produktu vyhotovená odberateľom obsahuje najmä identifikáciu rizík vyplývajúcich z reklamácií týkajúcich sa dodávky zhodných alebo podobných produktov výrobcu produktu alebo dodávateľa produktu z predchádzajúcich zmluvných vzťahov.

(2) Vzor identifikácie rizík produktu a rizík výrobcu produktu alebo rizík dodávateľa produktu je uvedený v prílohe č. 1 .

§ 2

Vzor osvedčenia o kvalite a úplnosti produktu je uvedený v prílohe č. 2.

§ 3

Vzor osvedčenia o zhode je uvedený v prílohe č. 3.

§ 4

Zrušuje sa vyhláška Ministerstva obrany Slovenskej republiky č. 178/2005 Z. z., ktorou sa ustanovujú podrobnosti o žiadosti odberateľa na vykonanie štátneho overovania kvality, o osvedčení o kvalite a úplnosti produktu a o certifikáte o zhode.

§ 5

Táto vyhláška nadobúda účinnosť 1. januára 2012.

Príloha č.1

k vyhláške č.: .. /2011 Z. z.

VZOR

**Identifikácia rizík produktu a RIZÍK VÝROBCU Produktu**

**ALEBO dodávateľa produktu**

Tabuľka č. 1

|  |  |  |  |
| --- | --- | --- | --- |
| 1. **INFORMÁCIE O PRODUKTE** | | | |
| Názov (typové označenie):  Technická dokumentácia: | | | |
| Ide o konečný produkt? | Áno  □ | Nie  □ | Názov konečného produktu: \*) |
| Bol už identický alebo podobný produkt dodávaný? | Áno  □ | Nie  □ | Kedy, množstvo,typ produktu: \*) |
| Boli na produkt v minulosti  uplatnené reklamácie? | Áno  □ | Nie  □ | *Konkrétne popíšte v tabuľke č. 2 „Doplňujúce informácie“.* |
| 1. **IDENTIFIKÁCIA RIZÍK PRODUKTU** | | | |
| Identifikácia rizík podľa § 1 písm. b) vyhlášky č. .../2011 Z. z.: | | | |
| Identifikácia rizík podľa § 1 písm. c) vyhlášky č. .../2011 Z. z.: | | | |
| Identifikácia ďalších rizík: \*) | | | |
| **III. IDENTIFIKÁCIA RIZIK VÝROBCU PRODUKTU**  **ALEBO DODÁVATEĽA PRODUKTU** | | | |
| Identifikácia rizika: | | | |
| Identifikácia rizika: | | | |
| Identifikácia rizika: \*) | | | |

Tabuľka č. 2

|  |
| --- |
| Doplňujúce informácie:\*) |

\*) *V prípade nedostatku miesta pokračujte na voľnom liste.*

Príloha č. 2

k vyhláške č. .../2011 Z. z.

VZOR

**ÚRAD PRE OBRANNÚ ŠTANDARDIZÁCIU,**

# KODIFIKÁCIU A ŠTÁTNE OVEROVANIE KVALITY



# OSVEDČENIE O KVALITE A ÚPLNOSTI PRODUKTU

**Číslo:**


|  |  |  |  |  |  |
| --- | --- | --- | --- | --- | --- |
| 01. Obchodné meno, identifikačné číslo a sídlo výrobcu/  dodávateľa produktu: \*) | | | 2. Číslo zmluvy: | | |
| 3. Údaje o zmluvných stranách (obchodné meno, identifikačné číslo a sídlo): | | | | | |
| 4. Názov produktu: | 5. Číslo alebo  označenie produktu: | 6. Dodané množstvo  produktu: | | 7. Nedodané  množstvo produktu: | 8. Číslo alebo  označenie  dokumentácie: |
| 09. Ďalšie údaje o produkte: | | | | | |
| 10. Povolené odchýlky a výnimky zo zmluvných požiadaviek na kvalitu produktu a odsúhlasené zmeny zmluvných požiadaviek na kvalitu produktu: | | | | | |
| 11. Výrobca/dodávateľ produktu\*) vyhlasuje, že dodané produkty v množstve podľa bodu 6 sú v zhode so zmluvnými požiadavkami na kvalitu produktu a s povolenými odchýlkami a výnimkami zo zmluvných požiadaviek na kvalitu produktu a s odsúhlasenými zmenami zmluvných požiadaviek na kvalitu produktu.  meno a priezvisko osoby oprávnenej konať za výrobcu/dodávateľa produktu\*)      odtlačok pečiatky a podpis | | | | | |
| 12. Zástupca pre štátne overovanie kvality vyhlasuje, že na produkte v množstve podľa bodu 6 bolo vykonané štátne overovanie kvality na základe rozhodnutia o vykonaní štátneho overovania kvality č. .......................................    meno, priezvisko a podpis | | | | | |
| 13. Dátum vydania, odtlačok pečiatky úradu: | | | 14. Meno, priezvisko  a podpis riaditeľa úradu: | | |

\*)  Nehodiace sa prečiarkne

Príloha č. 3

k vyhláške č. .../2011 Z. z.

VZOR




**OSVEDČENIE O ZHODE**

číslo: ...................

**ÚRAD PRE OBRANNÚ ŠTANDARDIZÁCIU, KODIFIKÁCIU**

**A ŠTÁTNE OVEROVANIE KVALITY**



v súlade zo zákonom č.11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov

vyhlasuje zhodu systému zabezpečovania kvality pre

...................................................................................................

*(uvádza sa obchodné meno výrobcu produktu alebo dodávateľa produktu)*

*............................................................................................................*

*(uvádza sa identifikačné číslo a sídlo*

*výrobcu produktu alebo dodávateľa produktu)*

podľa .......................................................................................................

*(uvádza sa príslušná norma)*

s vymedzením predmetu na.............................................................

*(uvádza sa konkrétny produkt)*

Osvedčenie o zhode je platné odo dňa podpisu a platí do .....

Dátum vydania: .......................................

|  |
| --- |
| odtlačok |
| pečiatky |
| úradu |

|  |
| --- |
| meno, priezvisko a podpis riaditeľa |
| úradu |

1. ) § 15 ods. 2 zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov. [↑](#footnote-ref-2)
2. ) Napríklad zákon č. 321/2002 Z. z. o ozbrojených silách Slovenskej republiky v znení

   neskorších predpisov, článok 6 Severoatlantickej zmluvy (oznámenie č. 301/2004 Z. z.). [↑](#footnote-ref-3)